കെഎച്ച്ആര്എ പ്രതിഷേധസമരം ഇന്ന് കൊച്ചി: കോവിഡ് മാനദണ്ഡങ്ങളുടെ പേരില് ഹോട്ടലുകളുടെ മേല് ഏര്പ്പെടുത്തിയിട്ടുള്ള അശാസ്ത്രീയ നിയന്ത്രണങ്ങള് പിന്വലിക്കണമെന്നാവശ്യപ്പെട്ട് കേരള ഹോട്ട് ആന്ഡ് റസ്റ്റോറന്റ് അസോസിയേഷന് സംഘടിപ്പിക്കുന്ന പ്രതിഷേധ സമരം ഇന്ന്. ജില്ലയിലെ യൂണിറ്റുകള് കേന്ദ്രീകരിച്ചാകും പ്രതിഷേധ പരിപാടികള് സംഘടിപ്പിക്കുക. വ്യാപാര സ്ഥാപനങ്ങളും വിനോദ സഞ്ചാരകേന്ദ്രങ്ങളും തുറന്ന സാഹചര്യത്തില് കോവിഡ് മാനദണ്ഡം പാലിച്ച് കൊവിഡ് മാനദണ്ഡം പാലിച്ച് ഹോട്ടലുകളില് ഇരുത്തി ഭക്ഷണം നല്കാന് സര്ക്കാര് ഉത്തരവിറക്കണമെന്ന ആവശ്യവുമായാണ് സമരം. നിലവിലെ സാഹചര്യത്തില് പാഴ്സല് മാത്രം നല്കി പ്രവര്ത്തന ചെലവുപോലും കണ്ടെത്താനാകാതെ വലയുകയാണ് ഹോട്ടലുടമകള്. സര്ക്കാരില്നിന്ന് യാതൊരു ആനുകൂല്യവും ഇതുവരെ ചെറുകിട, ഇടത്തരം ഹോട്ടല്മേഖലയ്ക്ക് സര്ക്കാരില് നിന്നും ലഭിച്ചിട്ടില്ല. തുറസായ സ്ഥലത്ത് ഇരുത്തി ഭക്ഷണം നല്കാമെന്നുള്ള സര്ക്കാര് തീരുമാനം അനധികൃത ഭക്ഷണ വില്പ്പനയെ പ്രോത്സാഹിപ്പിക്കുന്നതാണെന്നും കെഎച്ച്ആര്എ ഭാരവാഹികള് പറഞ്ഞു.